pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมการข้าว ร่วมกับ IRRI เชิญผู้แทน 16 ประเทศเอเชียประชุมติดตามความก้าวหน้างานวิจัยข้าวระหว่างประเทศ
วันศุกร์ที่ 19 พฤศจิกายน 2564
กรมการข้าว ร่วมกับ IRRI เชิญผู้แทน 16 ประเทศเอเชียประชุมติดตามความก้าวหน้างานวิจัยข้าวระหว่างประเทศ
กรมการข้าว ร่วมกับ IRRI เชิญผู้แทน 16 ประเทศเอเชียประชุมติดตามความก้าวหน้างานวิจัยข้าวระหว่างประเทศ
วันศุกร์ที่ 19 พฤศจิกายน 2564 นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ได้ให้เกียรติกล่าวเปิดการประชุมคณะมนตรีความร่วมมือในการวิจัยข้าวแห่งเอเชีย (Council for Partnership on Rice Research in Asia: CORRA) ประจําปี 2021 ครั้งที่ 25 ผ่านระบบทางไกลออนไลน์ (Online meeting platform) โดยมีนายชาตรี บุญนาค ผู้ตรวจราชการกระทรวงเกษตรและสหกรณ์ รักษาราชการแทนอธิบดีกรมการข้าว เข้าร่วมกล่าวต้อนรับผู้แทนจากประเทศสมาชิก 16 ประเทศ ในการประชุมดังกล่าว
การประชุมคณะมนตรีความร่วมมือในการวิจัยข้าวแห่งเอเชีย (Council for Partnership on Rice Research in Asia: CORRA) ประจําปี 2021 ครั้งที่ 25 กรมการข้าวเป็นเจ้าภาพร่วมกับสถาบันวิจัยข้าวระหว่างประเทศ (IRRI) โดยมีวัตถุประสงค์เพื่อประเมินติดตามความก้าวหน้าและหารือถึงแนวทางความร่วมมือในการวิจัยข้าวระหว่างประเทศสมาชิก 16 ประเทศ ได้แก่ บังกลาเทศ กัมพูชา จีน อินเดีย อินโดนีเซีย ญี่ปุ่น เกาหลีใต้ ลาว มาเลเซีย เมียนมา เนปาล ปากีสถาน ฟิลิปปินส์ ศรีลังกา เวียดนาม และไทย รวมทั้งความคิดริเริ่มเกี่ยวกับประเด็นและความท้าทายที่ต้องเผชิญของอุตสาหกรรมข้าวทั้งในระดับภูมิภาคเอเชียและระดับโลก
นอกจากนี้ ที่ประชุมได้มีการหารือร่วมกันถึงผลกระทบที่เกิดขึ้นภายใต้สถานการณ์การแพร่ระบาดของเชื้อไวรัส COVID-19 ระหว่างประเทศสมาชิก 16 ประเทศร่วมกับผู้เชี่ยวชาญจาก IRRI และได้มีการบรรยายพิเศษที่สําคัญเกี่ยวกับการจัดทําข้อมูล Big Data on Agriculture โดย Dr. Kenneth McNally ผู้เชี่ยวชาญจาก IRRI โดยมี ดร. กาญจนา ขวัญเมือง ผู้อํานวยการศูนย์ข้อมูลเกษตรแห่งชาติ สํานักงานเศรษฐกิจการเกษตรเป็นประธานฝ่ายไทยในการบรรยาย อีกทั้งยังมีการบรรยายในหัวข้อ Digital Agriculture โดย Dr. Sheetal Sharma ผู้เชี่ยวชาญจาก IRRI โดยมี ดร. ชิษณุชา บุดดาบุญ ผู้อํานวยการสํานักนโยบายและยุทธศาสตร์ข้าว กรมการข้าว เป็นประธานฝ่ายไทยในการบรรยายหัวข้อดังกล่าว
รัฐบาลไทย-ข่าวทำเนียบรัฐบาล-ปลัด สธ.ตั้งทีมสื่อสารทำความเข้าใจการใช้ "กัญชา" อย่างปลอดภัยและเหมาะสมผ่านเฟซบุ๊กและหมอพร้อม
วันศุกร์ที่ 1 กรกฎาคม 2565
ปลัด สธ.ตั้งทีมสื่อสารทําความเข้าใจการใช้ "กัญชา" อย่างปลอดภัยและเหมาะสมผ่านเฟซบุ๊กและหมอพร้อม
ปลัดกระทรวงสาธารณสุข ย้ํามีระบบเฝ้าระวังติดตามผลกระทบจากการใช้ "กัญชา" ทั้งในโรงพยาบาลและชุมชน โดยเฉพาะการใช้ในทางที่ผิดและอุบัติเหตุ พร้อมตั้งอนุกรรมการจัดทําข้อมูลสื่อสารกับประชาชนทุกวันผ่านเฟซบุ๊กและหมอพร้อม
ปลัดกระทรวงสาธารณสุข ย้ํามีระบบเฝ้าระวังติดตามผลกระทบจากการใช้ "กัญชา" ทั้งในโรงพยาบาลและชุมชนโดยเฉพาะการใช้ในทางที่ผิดและอุบัติเหตุ พร้อมตั้งอนุกรรมการจัดทําข้อมูลสื่อสารกับประชาชนทุกวันผ่านเฟซบุ๊กและหมอพร้อม ทําความเข้าใจผลดีผลเสียการใช้กัญชาทั้งในคนทั่วไปและกลุ่มเสี่ยง
วันนี้ (1 กรกฎาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า หลังการปลดล็อกกัญชาจากยาเสพติด ทําให้มีการใช้กัญชาเพิ่มมากขึ้น จึงต้องมีการติดตามเฝ้าระวังผลกระทบจากการใช้กัญชา ยืนยันว่ากระทรวงสาธารณสุขสนับสนุนการใช้กัญชาทางการแพทย์และเพื่อสุขภาพ ไม่สนับสนุนการใช้ที่ไม่เหมาะสม เช่น การสูบ การเสพ และสันทนาการ โดยมีการออกกฎหมายมาควบคุมและป้องกันการใช้ในทางที่ไม่เหมาะสม ระหว่างรอการออก พ.ร.บ.กัญชา กัญชง พ.ศ. ... และจัดระบบติดตามเฝ้าระวังทั้งในส่วนของโรงพยาบาล คือ พิษจากกัญชาและปัญหาจิตประสาท และการเฝ้าระวังในชุมชน โดยเฉพาะการใช้ในทางที่ผิด โดยมอบหมายให้กรมสุขภาพจิตออกแบบสํารวจเพื่อติดตามดูแนวโน้มผู้ป่วยในแต่ละเดือน รวมถึงติดตามเรื่องของการเกิดอุบัติเหตุด้วย
นพ.เกียรติภูมิกล่าวต่อว่า สิ่งสําคัญคือการส่งเสริมให้ประชาชนใช้กัญชาเพื่อประโยชน์ทางการแพทย์และสุขภาพอย่างถูกต้องเหมาะสม จํากัดการเข้าถึงในกลุ่มอายุต่ํากว่า 20 ปี สตรีมีครรภ์และให้นมบุตร ขณะนี้ได้จัดตั้งคณะอนุกรรมด้านการสื่อสารประชาสัมพันธ์ เพื่อจัดทําข้อมูลสื่อสารกับประชาชนทุกวันผ่านช่องทางต่างๆ ทั้งเฟซบุ๊ก หมอพร้อม เพื่อให้ข้อมูลเกี่ยวกับกัญชาทั้งผลดี ผลเสีย การใช้ที่ถูกต้อง โดยสื่อสารทั้งในกลุ่มคนทั่วไปและกลุ่มเปราะบางที่มีความเสี่ยงได้รับผลกระทบจากกัญชาที่ต้องได้รับข้อมูลอย่างชัดเจน รวมถึงจะให้กรมการแพทย์และกรมสุขภาพจิตร่วมกันอบรมให้ความรู้เกี่ยวกับปัญหาที่สังคมห่วงใยในแต่ละเขตสุขภาพด้วย
"แม้กัญชาจะไม่ใช่ยาเสพติด แต่ยังมีฤทธิ์ต่อจิตและประสาท ดังนั้นควรใช้อย่างเหมาะสม โดยทางการแพทย์ จะมีคลินิกกัญชาทางการแพทย์ให้การดูแลรักษาผู้ป่วยด้วยยากัญชา ทั้งแพทย์แผนปัจจุบันและแพทย์แผนไทย ซึ่งหากใช้ภายใต้การดูแลของผู้ประกอบวิชาชีพจะมีความปลอดภัย กรณีการนําไปใช้ไม่ถูกต้อง ไม่เหมาะสม ทําให้เกิดอาการเฉียบพลันต่างๆ ได้เตรียมการดูแลรักษาตามแนวทางของกรมการแพทย์ ส่วนผลิตภัณฑ์จากกัญชาได้กําชับให้ อย.ควบคุมดูแลอย่างเข้มงวด" นพ.เกียรติภูมิกล่าว
************************************** 1 กรกฎาคม 2565
รัฐบาลไทย-ข่าวทำเนียบรัฐบาล-กรมการขนส่งทางบก ยกระดับบริการชำระภาษีรถประจำปีออนไลน์
วันอังคารที่ 22 มิถุนายน 2564
กรมการขนส่งทางบก ยกระดับบริการชําระภาษีรถประจําปีออนไลน์
กรมการขนส่งทางบก กระทรวงคมนาคม ยกระดับบริการชําระภาษีรถประจําปีออนไลน์ที่เว็บไซต์ https://eservice.dlt.go.th และแอปพลิเคชัน DLT Vehicle Tax สะดวก รวดเร็ว รอรับเครื่องหมายการเสียภาษีและใบเสร็จรับเงินทางไปรษณีย์
นางพรรณี พุ่มพันธ์ รองอธิบดีกรมการขนส่งทางบก กระทรวงคมนาคม เปิดเผยว่า กรมการขนส่งทางบก (ขบ.) มุ่งมั่นพัฒนาบริการชําระภาษีรถประจําปี ตามพระราชบัญญัติรถยนต์ พ.ศ. 2522 เพื่ออํานวยความสะดวกให้เจ้าของรถสามารถชําระภาษีรถประจําปีได้อย่างสะดวกและรวดเร็ว มีหลากหลายช่องทางในการให้บริการ โดยหนึ่งในช่องทางที่เป็นที่นิยมของเจ้าของรถในปัจจุบัน คือ การชําระภาษีรถประจําปีออนไลน์ ซึ่งเดิมระบบออนไลน์จะรองรับเฉพาะรถที่ไม่ต้องผ่านการตรวจสภาพเท่านั้น ส่งผลให้ที่ผ่านมาเจ้าของรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ต้องเลือกใช้บริการผ่านช่องทางอื่นแทน ทั้งนี้ ปัจจุบัน ขบ. ได้พัฒนาช่องทางชําระภาษีรถประจําปีออนไลน์ให้รองรับรถยนต์และรถจักรยานยนต์ตามพระราชบัญญัติรถยนต์ พ.ศ. 2522 ได้ทุกอายุการใช้งานแล้ว เป็นการยกระดับการให้บริการประชาชนได้ครอบคลุมยิ่งขึ้น โดยเจ้าของรถสามารถชําระภาษีรถออนไลน์ได้ที่เว็บไซต์ ขบ. https://eservice.dlt.go.th หรือผ่านแอปพลิเคชัน DLT Vehicle Tax กรณีเป็นรถที่ค้างชําระภาษีเกินกว่า 1 ปี หรือรถเก๋ง รถกระบะ รถตู้ ที่มีอายุการใช้งานเกิน 7 ปี หรือรถจักรยานยนต์ที่มีอายุการใช้งานเกิน 5 ปี ให้นํารถเข้าตรวจสภาพกับสถานตรวจสภาพรถ (ตรอ.) ให้เรียบร้อยก่อนดําเนินการ ส่วนรถที่ไม่มีเงื่อนไขต้องตรวจสภาพรถก่อนชําระภาษีสามารถดําเนินการได้ทันที บริการออนไลน์ดังกล่าวอํานวยความสะดวกสามารถชําระภาษีรถประจําปีล่วงหน้าได้ภายใน 90 วัน ก่อนวันที่ภาษีรถสิ้นอายุ โดยเลือกชําระเงินผ่าน e-Banking บัตรเครดิต บัตรเดบิต เคาน์เตอร์ธนาคารหรือสถาบันการเงินที่เข้าร่วมโครงการ ทําให้ไม่ต้องเดินทางมาที่สํานักงานขนส่ง อยู่ที่ไหนก็สามารถชําระภาษีรถประจําปีได้ รอรับเครื่องหมายการเสียภาษีและใบเสร็จรับเงินทางไปรษณีย์ ภายใน 5 วันทําการ นับจากวันชําระเงิน อย่างไรก็ตาม บริการชําระภาษีรถออนไลน์ยังมีข้อจํากัดสําหรับรถบางประเภท เช่น รถติดตั้งแก๊ส และรถที่ค้างชําระภาษีรถเกิน 3 ปี ยังไม่สามารถชําระภาษีผ่านระบบออนไลน์ได้
รองอธิบดีกรมการขนส่งทางบก กล่าวเพิ่มเติมว่า วันครบกําหนดชําระภาษีรถประจําปีของรถแต่ละคันจะขึ้นอยู่กับวันจดทะเบียนของรถคันนั้น ๆ โดยสามารถตรวจสอบได้จากคู่มือรถ หรือวันที่ปรากฏบนเครื่องหมายการเสียภาษี หรือเว็บไซต์ชําระภาษีรถออนไลน์ของ ขบ. ที่เมนูสอบถามข้อมูลค่าภาษีรถประจําปี ตรวจสอบได้ทั้งวันครบอายุภาษีรถ อัตราค่าภาษีที่ต้องชําระ และหากเป็นรถที่เข้าข่ายต้องนําไปตรวจสภาพรถก่อนจะปรากฏข้อมูลแจ้งให้เจ้าของทราบ ซึ่งเป็นอีกหนึ่งบริการเพื่อให้เจ้าของรถได้วางแผนชําระภาษีรถประจําปีได้ภายในระยะเวลาที่กําหนด เนื่องจากการชําระภาษีรถประจําปีล่าช้าจะมีค่าปรับร้อยละหนึ่งต่อเดือน และหากไม่ดําเนินการชําระภาษีรถประจําปีติดต่อกันเกิน 3 ปี จะส่งผลให้ทะเบียนรถถูกระงับทําให้ไม่สามารถดําเนินการทางทะเบียนรถได้ ทั้งการโอนเปลี่ยนชื่อ แจ้งเปลี่ยนสี แก้ไขรายการคู่มือรถ เป็นต้น ทําให้เกิดปัญหาและความยุ่งยากในภายหลัง จึงขอให้เจ้าของรถดําเนินการชําระภาษีรถประจําปีให้เรียบร้อยเป็นปัจจุบัน ส่วนเจ้าของรถที่หยุดใช้รถ เลิกใช้รถ หรือรถชํารุดสูญหาย เป็นเหตุให้รถใช้งานไม่ได้ทุกกรณี ให้แจ้งการไม่ใช้รถ ณ สํานักงานขนส่งที่รถนั้นจดทะเบียนอยู่ เพื่อไม่ให้มีภาระต้องชําระภาษีประจําปี
รัฐบาลไทย-ข่าวทำเนียบรัฐบาล-“Beef Board” ขานรับนโยบาย Sandbox ปศุสัตว์ เร่งเจรจาไทย-ลาว-จีน พร้อมเห็นชอบโครงการเพิ่มประชากรโคเนื้อ-กระบือเพื่อเป็นฐานการผลิตสำคัญในอาเซียน
วันศุกร์ที่ 5 พฤศจิกายน 2564
“Beef Board”ขานรับนโยบายSandboxปศุสัตว์เร่งเจรจาไทย-ลาว-จีนพร้อมเห็นชอบโครงการเพิ่มประชากรโคเนื้อ-กระบือเพื่อเป็นฐานการผลิตสําคัญในอาเซียน
“Beef Board”ขานรับนโยบายSandboxปศุสัตว์เร่งเจรจาไทย-ลาว-จีนพร้อมเห็นชอบโครงการเพิ่มประชากรโคเนื้อ-กระบือเพื่อเป็นฐานการผลิตสําคัญในอาเซียน
เมื่อวันที่3พ.ย.64นายระพีภัทร์ จันทรศรีวงศ์รองปลัดกระทรวงเกษตรและสหกรณ์เป็นประธานการประชุมคณะกรรมการนโยบายพัฒนาโคเนื้อ-กระบือและผลิตภัณฑ์แห่งชาติ(Beef Board)ครั้งที่2/2564ณห้องประชุม134กระทรวงเกษตรและสหกรณ์โดยมีผู้แทนจากกรมต่างๆในสังกัดกระทรวงเกษตรและสหกรณ์กระทรวงพาณิชย์หน่วยบัญชาการทหารพัฒนากรุงเทพมหานครธนาคารเพื่อการเกษตรและสหกรณ์การเกษตรมหาวิทยาลัยเกษตรศาสตร์กระทรวงสาธารณสุขกระทรวงอุตสาหกรรมนายกสมาคมโคเนื้อ–กระบือสหกรณ์ปศุสัตว์ที่ดําเนินกิจกรรมด้านโคเนื้อผู้แทนกองทุนสงเคราะห์เกษตรกรและผู้แทนกองทุนฯFTAเข้าร่วมประชุม
นายระพีภัทร์เปิดเผยว่าที่ประชุมมีมติเห็นชอบดังนี้
1.เห็นชอบตามข้อเสนอของกรมปศุสัตว์เรื่องการจัดทําระเบียบสํานักนายกรัฐมนตรีฯ 2.ขานรับนโยบายตามข้อสั่งการของนายกรัฐมนตรีฯเรื่องSandbox 9แห่งและเร่งขับเคลื่อนโดยด่วน3.เร่งรัดการเจรจาแก้ไขปัญหาการส่งออกโคเนื้อไทยไปลาว4.เห็นชอบโครงการส่งเสริมการเพิ่มประชากรโคเนื้อ-กระบือ
นอกจากนี้ที่ประชุมยังได้กล่าวถึงความก้าวหน้าการควบคุมป้องกันโรคการรักษาพยาบาลการฟื้นฟูสุขภาพโค-กระบือที่ป่วยด้วยโรคลัมปีสกินความก้าวหน้าการให้ความช่วยเหลือด้านการเกษตรผู้ประสบภัยพิบัติกรณีฉุกเฉินพ.ศ. 2564โรคลัมปีสกินมาตรการช่วยเหลือด้านภาระหนี้สินของเกษตรกรที่รับผลกระทบโรคโควิดและโรคลัมปีสกินผลกระทบของCPTPPที่มีต่ออุตสาหกรรมโคเนื้อไทยความก้าวหน้าโครงการอนุรักษ์และพัฒนากระบือไทยอีกด้วย
รัฐบาลไทย-ข่าวทำเนียบรัฐบาล-นายกฯ สั่ง เร่งยกระดับระบบส่งออกสินค้าเกษตรและผลไม้ รักษามาตรฐาน ป้องกันปนเปื้อนโควิด-19
วันพฤหัสบดีที่ 6 มกราคม 2565
นายกฯ สั่ง เร่งยกระดับระบบส่งออกสินค้าเกษตรและผลไม้ รักษามาตรฐาน ป้องกันปนเปื้อนโควิด-19
.....
พล.อ.ประยุทธ์ จันทร์โอชา นายกรัฐมนตรี และ รมว.กห. สั่ง เสริมศักยภาพระบบขนส่งสินค้าเกษตรไทย เนื่องจากสถานการณ์โควิด-19 กระทบเศรษฐกิจโลก ส่งผลให้การส่งออกลดลง จึงให้ทุกหน่วยงานที่เกี่ยวข้องยกระดับการขนส่ง การบริหารจัดการ การรักษาคุณภาพ และการป้องกันปนเปื้อนเชื้อโควิด-19 ตามมาตรฐานสากล เพื่อให้สินค้าเกษตรและผลไม้ไทยได้รับผลกระทบน้อยที่สุด
.
ล่าสุด ประเทศจีนเปิดด่านรถไฟผิงเสียงทดแทนด่านตงชิง นําเข้าผลไม้ไทย ตั้งแต่วันที่ 4 – 17 ม.ค. 65 โดยปีที่ผ่านมา ไทยส่งออกผลไม้ไปจีนกว่า 2 ล้านตัน คิดเป็นมูลค่ากว่า 148,000 ล้านบาท ซึ่งผลไม้ที่มีปริมาณการส่งออกสูงสุด 3 อันดับแรก คือ ทุเรียน ลําไย และมะพร้าวอ่อน
.
อ่านเพิ่มเติม คลิก >>https://www.thaigov.go.th/news/contents/details/50226
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“กอช. ชวนประชาชนผู้ประกันตนตามมาตรา 40 ทางเลือก 1 สมัครสมาชิก กอช. เพื่ออนาคต”
วันจันทร์ที่ 26 กรกฎาคม 2564
“กอช. ชวนประชาชนผู้ประกันตนตามมาตรา 40 ทางเลือก 1 สมัครสมาชิก กอช. เพื่ออนาคต”
กอช.เชิญชวนผู้ที่มีสิทธิสมัคร อายุ 15 – 60 ปี หรือผู้ประกันตนตาม ม.40 ทางเลือก 1 สมัครออมเงินควบคู่ไปกับ กอช. เพื่อเติมเต็มเงินออมไว้ใช้รายเดือนหลังอายุ 60 ปี ตอบโจทย์ความมั่นคงทางการเงิน ตรวจสอบสิทธิได้ที่แอปพลิเคชัน “กอช.” หรือ  www.nsf.or.th
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า กอช. เชิญชวนผู้ประกันตนตามมาตรา 40 ทางเลือก 1 วางแผนเงินออมหลังอายุ 60 ปี ควบคู่กับ กอช. เพียงออมเงินขั้นต่ํา 50 บาท สูงสุด 13,200 บาทต่อปี ได้รับเงินสมทบเพิ่มตามช่วงอายุสมาชิก สูงสุด 100% ไม่เกิน 1,200 บาทต่อปี นอกจากนี้ยังมีผลตอบแทนเพิ่มเติมจากการลงทุน ซึ่งได้รับความค้ําประกันผลตอบแทน ไม่น้อยกว่าดอกเบี้ยเงินฝากประจําธนาคาร 12 เดือน เฉลี่ย 7 ธนาคาร สมาชิกสามารถออมเงินได้เมื่อมีเงิน ไม่ต้องออมเงินเท่ากันทุกเดือน สิทธิในการเป็นสมาชิก กอช. ยังอยู่ เพื่อที่จะได้มีเงินออมไว้หลังอายุ 60 ปี
ทั้งนี้ สมาชิกจะได้สวัสดิการจาก 2 หน่วยงานรวมกัน ในระหว่างการทํางาน ท่านจะได้เงินทดแทนรายได้กรณีประสบอุบัติเหตุหรือเจ็บป่วย เงินทดแทนการขาดรายได้กรณีทุพพลภาพ ค่าทําศพจากสํานักงานประกันสังคม และเมื่ออายุหลังอายุ 60 ปี จะได้บํานาญรายเดือนจาก กอช. นอกจากนี้ยังได้เบี้ยยังชีพผู้สูงอายุตามเกณฑ์อีกด้วย
ผู้ที่สนใจสามารถสมัครสมาชิกได้ที่ แอปพลิเคชัน “กอช.” หรือ หน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. และธนาคารกรุงไทย ทุกสาขา รวมทั้งเคาน์เตอร์เซอร์วิส เทสโก้โลตัส บิ๊กซี ตู้บุญเติม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-ครม. ไฟเขียว 3.59 หมื่นล้าน ซื้อวัคซีนไฟเซอร์ - แอสตร้าฯ 90 ล้านโดส เยียวยาผู้ประกันตนสถานบันเทิง และกระตุ้นท่องเที่ยว
วันพฤหัสบดีที่ 23 ธันวาคม 2564
ครม. ไฟเขียว 3.59 หมื่นล้าน ซื้อวัคซีนไฟเซอร์ - แอสตร้าฯ 90 ล้านโดส เยียวยาผู้ประกันตนสถานบันเทิง และกระตุ้นท่องเที่ยว
.....
ที่ประชุม ครม. (21 ธ.ค.) เห็นชอบการใช้เงินกู้ภายใต้ พ.ร.ก.กู้เงินฯ เพื่อแก้ไขปัญหาเศรษฐกิจและสังคมจากการระบาดของโรคโควิด-19 กรอบวงเงิน 35,967 ล้านบาท ใน 3 โครงการ ดังนี้
.
1.โครงการจัดหาวัคซีนป้องกันโรคโควิด-19 ประจําปี 2565 รวม 90 ล้านโดส กรอบวงเงิน 35,060 ล้านบาท แบ่งเป็นวัคซีน Pfizer 30 ล้านโดส และวัคซีน AstraZeneca 60 ล้านโดส
.
2.โครงการเยียวยาผู้ประกันตน ผู้ประกอบอาชีพอิสระในกิจการสถานบันเทิงที่ได้รับผลกระทบจากมาตรการรัฐ กรอบวงเงิน 607.15 ล้านบาท โดยเยียวยารายละ 5,000 บาท ครอบคลุมกลุ่มเป้าหมาย 121,431 คน
.
3.โครงการ Thailand Festival Experience กรอบวงเงิน 300 ล้านบาท เพื่อกระตุ้นการเดินทางของนักท่องเที่ยวทั้งชาวไทยและต่างชาติ และสร้างรายได้สู่อุตสาหกรรมท่องเที่ยว - บริการกว่า 2,347 ล้านบาท ประกอบด้วย 3 โครงการย่อย ได้แก่ โครงการ Amazing Sports & Extreme Month, โครงการ Dazzling of the Andaman และโครงการ Music Festival & Rhythm in Memory
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เตรียมแผนรับนักท่องเที่ยวเข้าประเทศ หลังพบโควิดสายพันธุ์ย่อย BA.4 - BA.5 ระบาดในยุโรป
วันศุกร์ที่ 24 มิถุนายน 2565
เตรียมแผนรับนักท่องเที่ยวเข้าประเทศ หลังพบโควิดสายพันธุ์ย่อย BA.4 - BA.5 ระบาดในยุโรป
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม มอบหมายกระทรวงสาธารณสุข เฝ้าสังเกตสถานการณ์โควิด-19 ในยุโรป และวางแผนรับมือล่วงหน้ารองรับนักท่องเที่ยวที่คาดว่าจะเพิ่มมากขึ้น จากการประกาศยกเว้นการลงทะเบียน Thailand Pass ของคนต่างชาติ หลังพบการระบาดของไวรัสโควิด-19 โอไมครอนสายพันธุ์ย่อย BA.4/BA.5 เพิ่มขึ้นในยุโรปอย่างมีนัยสําคัญ เช่น โปรตุเกส อังกฤษ ออสเตรีย เนเธอร์แลนด์ ฝรั่งเศส เยอรมัน
.
ซึ่งจากฐานข้อมูลรหัสพันธุกรรมทั้งจีโนม โควิดโลก “GISAID” ระบุว่าประเทศไทยมีผู้ติดเชื้อโอไมครอนสายพันธุ์ย่อย BA.4, BA.5, และ BA.2.12.1 ไปแล้วจํานวน 23, 26, และ 18 ราย ซึ่งยังเป็นจํานวนที่ไม่น่ากังวล อยู่ในเกณฑ์ที่ควบคุมได้ โดยสถานการณ์โควิด-19 ในไทยอยู่ในระดับทรงตัวและมีแนวโน้มดีขึ้น
.
เชื่อมั่นว่าถ้าทุกคนร่วมมือกันปฏิบัติตามมาตรการสาธารณสุข สร้างให้ไทยเป็นพื้นที่ปลอดภัยทั้งสําหรับคนไทยและชาวต่างชาติที่จะเดินทางมาท่องเที่ยวในไทย
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนมิถุนายน 2565 ได้เกินครึ่งของกรอบ”
วันอังคารที่ 26 กรกฎาคม 2565
“ภาพรวมการเบิกจ่ายงบลงทุนของรัฐวิสาหกิจ ณ สิ้นเดือนมิถุนายน 2565 ได้เกินครึ่งของกรอบ”
การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนมิถุนายน 2565 เป็นไปตามเป้าหมาย โดยมีผลการเบิกจ่ายงบลงทุนสะสม 181,923 ล้านบาท หรือคิดเป็นร้อยละ 99 ของแผนการเบิกจ่ายสะสม
นางปานทิพย์ ศรีพิมล ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า การเบิกจ่ายงบลงทุนของรัฐวิสาหกิจ 43 แห่ง ที่ สคร. กํากับดูแลโดยตรง ณ สิ้นเดือนมิถุนายน 2565 เป็นไปตามเป้าหมาย โดยมีผลการเบิกจ่ายงบลงทุนสะสม 181,923 ล้านบาท หรือคิดเป็นร้อยละ 99 ของแผนการเบิกจ่ายสะสม ประกอบด้วย การเบิกจ่ายงบลงทุนของรัฐวิสาหกิจปีงบประมาณ (ตั้งแต่เดือนตุลาคม 2564 – เดือนมิถุนายน 2565) 34 แห่ง จํานวน 69,275 ล้านบาท หรือคิดเป็นร้อยละ 96 ของแผนเบิกจ่ายสะสม และรัฐวิสาหกิจปีปฏิทิน (ตั้งแต่เดือนมกราคม 2565 - เดือนมิถุนายน 2565) 9 แห่ง จํานวน 112,648 ล้านบาท หรือคิดเป็นร้อยละ 102 ของแผนเบิกจ่ายสะสม
ผลการเบิกจ่ายงบลงทุนของรัฐวิสาหกิจประจําปี 2565 ณ สิ้นเดือนมิถุนายน 2565 (หน่วย : ล้านบาท)
รัฐวิสาหกิจ    กรอบลงทุนทั้งปี  แผนเบิกจ่ายสะสม  ผลเบิกจ่ายสะสม  % เบิกจ่ายสะสม/แผนเบิกจ่ายสะสม
ปีงบประมาณ (ต.ค. 64 – มิ.ย. 65)
จํานวน 34 แห่ง    130,235   72,153   69,275    96%
ปีปฏิทิน (ม.ค. 65 – มิ.ย. 65)
จํานวน 9 แห่ง    219,591   110,689   112,648    102%
รวม 43 แห่ง    349,826   182,842   181,923    99%
นางสาวปิยวรรณ ล่ามกิจจา ที่ปรึกษาด้านพัฒนารัฐวิสาหกิจ กล่าวเพิ่มเติมว่า รัฐวิสาหกิจบางแห่งมีการปรับกรอบงบลงทุนเพิ่มขึ้นให้สอดคล้องกับความจําเป็นในการลงทุน โดยเฉพาะรัฐวิสาหกิจในสาขาพลังงาน โดย ณ สิ้นเดือนมิถุนายน 2565 โครงการลงทุนขนาดใหญ่หลายโครงการสามารถเบิกจ่ายเป็นไปตามแผน อาทิ โครงการระบบขนส่งมวลชนทางรางในพื้นที่กรุงเทพมหานครและปริมณฑล ช่วงบางซื่อ - รังสิต (โครงการระบบรถไฟฟ้าชานเมือง (สายสีแดง)) โครงการก่อสร้างรถไฟ สายเด่นชัย - เชียงราย - เชียงของ ของการรถไฟแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม - มีนบุรี ของการรถไฟฟ้าขนส่งมวลชนแห่งประเทศไทย แผนปรับปรุงและขยายระบบจําหน่ายพลังไฟฟ้า ฉบับที่ 12 ปี 2560 – 2564 ของการไฟฟ้านครหลวง โครงการพัฒนาระบบส่งและจําหน่าย ระยะที่ 2 ของการไฟฟ้าส่วนภูมิภาค และแผนระยะยาวธุรกิจก๊าซธรรมชาติของ บริษัท ปตท. จํากัด (มหาชน)
นางปานทิพย์ ศรีพิมล ผู้อํานวยการ สคร. กล่าวสรุปว่า ณ สิ้นเดือนมิถุนายน 2565 ภาพรวมของรัฐวิสาหกิจยังคงสามารถเบิกจ่ายงบลงทุนได้ตามแผน นอกจากนี้ สคร. ได้ทํางานร่วมกับกรรมการผู้แทนกระทรวงการคลังในคณะกรรมการรัฐวิสาหกิจอย่างใกล้ชิดมากยิ่งขึ้น เพื่อส่งผ่านนโยบายและติดตามความคืบหน้าการดําเนินงาน ตลอดจนการแก้ไขปัญหาในด้านต่างๆ ซึ่งรวมถึงการเบิกจ่ายงบลงทุนของรัฐวิสาหกิจด้วย
รัฐบาลไทย-ข่าวทำเนียบรัฐบาล-​สมอ. แก้ประกาศ กมอ. เร่งช่วยเหลือผู้ส่งออกสินค้าควบคุม พร้อมหารือกรมศุลฯ ช่วยผู้ส่งออกที่ได้รับผลกระทบจากสงครามรัสเซีย-ยูเครน
วันศุกร์ที่ 1 กรกฎาคม 2565
​สมอ. แก้ประกาศ กมอ. เร่งช่วยเหลือผู้ส่งออกสินค้าควบคุม พร้อมหารือกรมศุลฯ ช่วยผู้ส่งออกที่ได้รับผลกระทบจากสงครามรัสเซีย-ยูเครน
​สมอ. แก้ประกาศ กมอ. เร่งช่วยเหลือผู้ส่งออกสินค้าควบคุม พร้อมหารือกรมศุลฯ ช่วยผู้ส่งออกที่ได้รับผลกระทบจากสงครามรัสเซีย-ยูเครน
สมอ. แก้ประกาศคณะกรรมการมาตรฐานผลิตภัณฑ์อุตสาหกรรม (กมอ.) ช่วยเหลือผู้ส่งออกสินค้าควบคุม จากเดิมที่ให้รายงานปริมาณการผลิต การส่งออก และปริมาณคงเหลือ ต่อ สมอ. ภายใน 15 วัน นับแต่วันที่มีการส่งออก เป็น 30 วัน หลังจากได้รับเอกสารครบถ้วนจากกรมศุลกากร เพื่ออํานวยความสะดวกให้ผู้ประกอบการในการดําเนินธุรกิจ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า กระทรวงอุตสาหกรรมมีนโยบายให้ความช่วยเหลือผู้ประกอบการส่งออกอย่างเร่งด่วน โดยตนได้สั่งการให้หน่วยงานที่เกี่ยวข้องเข้าไปแก้ไขสถานการณ์ที่ผู้ประกอบการได้รับความเดือดร้อน หากมีกฎระเบียบหรือประกาศของหน่วยงานต่าง ๆ ภายใต้กระทรวงอุตสาหกรรมที่เป็นอุปสรรคต่อการดําเนินธุรกิจ การค้า การส่งออก-นําเข้า ให้พิจารณาแก้ไขเพื่ออํานวยความสะดวกให้ผู้ประกอบการให้มากที่สุด โดยตั้งอยู่บนพื้นฐานที่ต้องไม่กระทบกับนโยบายด้านการคุ้มครองความปลอดภัยของผู้บริโภค รวมถึงให้ความช่วยเหลือกรณีที่ผู้ส่งออกที่ได้รับผลกระทบจากสงครามรัสเซีย-ยูเครน ที่ไม่สามารถส่งสินค้าเข้าประเทศปลายทางได้ และจําเป็นต้องนํากลับเข้ามาในประเทศให้ สมอ. หามาตรการช่วยเหลือด้วย
ด้าน นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม กล่าวเพิ่มเติมว่า ตั้งแต่ที่ตนได้เข้ามารับตําแหน่งเลขาธิการสํานักงานมาตรฐานผลิตภัณฑ์อุตสาหกรรม เมื่อเดือนตุลาคม 2564 ที่ผ่านมา ก็ได้รับข้อร้องเรียนจากผู้ส่งออกมาอย่างต่อเนื่อง กรณีที่ไม่สามารถรายงานปริมาณการผลิต การส่งออก และปริมาณคงเหลือ ต่อ สมอ. ภายใน 15 วัน นับแต่วันที่ส่งออกได้ จึงทําให้ต้องถูกดําเนินคดี ดังนั้น เพื่อเป็นการช่วยเหลือผู้ส่งออกที่ได้รับผลกระทบดังกล่าว สมอ. จึงเสนอบอร์ดคณะกรรมการมาตรฐานผลิตภัณฑ์
อุตสาหกรรม (กมอ.) ขอแก้ไขประกาศ โดยขยายเวลาเพิ่มขึ้น เป็น “ต้องรายงานปริมาณการผลิต การส่งออก และปริมาณคงเหลือ ต่อ สมอ. ภายใน 30 วัน นับแต่วันที่กรมศุลกากรออกเอกสารหลักฐานให้” ซึ่งบอร์ด กมอ. ได้มีมติเห็นชอบเมื่อวันที่ 21 มิถุนายน 2565 ที่ผ่านมา และให้ สมอ. เร่งดําเนินการแก้ไขประกาศดังกล่าวโดยเร็ว เพื่อช่วยเหลือผู้ประกอบการที่ได้รับผลกระทบดังกล่าว ส่วนผู้ส่งออกที่ได้รับผลกระทบจากสงครามรัสเซีย-ยูเครน ที่ไม่สามารถส่งสินค้าเข้าประเทศปลายทางได้ และจําเป็นต้องนํากลับเข้ามาในประเทศไทย ซึ่งกฎหมายไม่มีข้อยกเว้นให้กระทําได้นั้น สมอ. ได้ประสานกรมศุลกากร เพื่อบูรณาการการทํางานร่วมกันเพื่อหาแนวทางช่วยเหลือ และจะเสนอบอร์ด กมอ. ออกประกาศ เพื่อให้สามารถส่งกลับเข้ามาในประเทศได้ แต่ต้องอยู่ภายใต้การควบคุมของ สมอ. เพื่อไม่ให้มีการลักลอบนําสินค้าดังกล่าวไปขายในประเทศ เพราะสินค้าเหล่านี้เป็นสินค้าที่ผลิตตามความต้องการของประเทศต่าง ๆ ซึ่งอาจไม่เป็นไปตามมาตรฐานของประเทศไทย และอาจเกิดความไม่ปลอดภัยต่อประชาชนไทยได้ เลขาธิการ สมอ. กล่าวทิ้งท้าย
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนทางเข้าวัดป่าบ้านตาด จังหวัดอุดรธานี ส่งเสริมเศรษฐกิจ การท่องเที่ยวในพื้นที่
วันพฤหัสบดีที่ 10 กุมภาพันธ์ 2565
กรมทางหลวงชนบท ขยายถนนทางเข้าวัดป่าบ้านตาด จังหวัดอุดรธานี ส่งเสริมเศรษฐกิจ การท่องเที่ยวในพื้นที่
อํานวยความสะดวกปลอดภัยให้กับพุทธศาสนิกชนและนักท่องเที่ยว ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนกันยายน 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อําเภอเมือง จังหวัดอุดรธานี ซึ่งปัจจุบันผลการดําเนินงานมีความก้าวหน้าไปแล้วกว่าร้อยละ 56 คาดว่าจะก่อสร้างแล้วเสร็จในเดือนกันยายน 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้สั่งการให้ ทช. ดําเนินภารกิจยกระดับมาตรฐานทางหลวงชนบท ส่งเสริมเศรษฐกิจการขนส่งการท่องเที่ยว เพื่อให้ประชาชนมีคุณภาพชีวิตที่ดีอย่างยั่งยืน ประกอบกับกระทรวงคมนาคมได้รับหนังสือขอรับการสนับสนุนจากกระทรวงมหาดไทย ในการปรับปรุงโครงสร้างพื้นฐานของถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ ตําบลบ้านตาด อําเภอเมือง จังหวัดอุดรธานี เพื่อเป็นการรองรับปริมาณการจราจรของพุทธศาสนิกชนและนักท่องเที่ยวที่จะเดินทางมาสักการะบูชาพิพิธภัณฑ์ธรรมเจดีย์ พระธรรมวิสุทธิมงคล (หลวงตาพระมหาบัว ญาณสัมปันโน) ณ วัดป่าบ้านตาด อําเภอเมือง จังหวัดอุดรธานี เนื่องจากเป็นสถานที่สําคัญและมีชื่อเสียงในจังหวัด ทช. จึงได้ดําเนินการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อําเภอเมือง จังหวัดอุดรธานี ระยะทางรวม 7.395 กิโลเมตร โดยใช้งบประมาณในการก่อสร้างรวม 333.466 ล้านบาท แบ่งการก่อสร้างออกเป็น 3 ช่วง ดังนี้ ช่วง กม. ที่ 0+000 เชื่อมทางหลวงแผ่นดินหมายเลข 2 (กม. ที่ 447) รูปแบบโครงการเป็นถนนผิวจราจรคอนกรีตเสริมเหล็ก 4 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ช่วง กม. ที่ 0+000 - 1+100 (กรณีเขตทาง 60 เมตร) รูปแบบโครงการเป็นถนนผิวจราจรแอสฟัลท์ติกคอนกรีต 4 - 6 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ปรับปรุงภูมิทัศน์ภูมิสถาปัตยกรรมบริเวณเกาะกลางและวงเวียน ช่วง กม. ที่ 1+100 - 7+395 (กรณีเขตทาง 20 - 30 เมตร) รูปแบบโครงการเป็นถนนผิวจราจรแอสฟัลท์ติกคอนกรีต 4 ช่องจราจร ช่องละ 3.50 เมตร ไหล่ทางกว้างข้างละ 1.50 - 2.50 เมตร
อธิบดีกรมทางหลวงชนบท กล่าวเพิ่มเติมว่า นอกจากนี้ ทช. ยังได้ให้ความสําคัญในเรื่องของการออกแบบภูมิทัศน์ โดยคํานึงถึงความปลอดภัย ความสวยงาม เพื่อรองรับการเดินทางของประชาชนตั้งแต่จุดเริ่มต้นสายทาง ซึ่งได้กําหนดให้มีจุดพักคอยหรือจุดนัดพบ บริเวณต้นทางขาเข้าและปลายทางขาออกของโครงการ พร้อมก่อสร้างทางเท้ากว้าง 5 เมตร รองรับผู้พิการ ศาลาพักคอยผู้โดยสาร รวมถึงได้มีการตกแต่งภูมิทัศน์ จัดให้มีไม้พุ่มดอก จัดวางในกระถางคอนกรีตสําเร็จรูปเป็นช่วง ๆ และได้มีการประดับด้วยต้นถั่วบราซิลดอกเหลืองสวยงามตลอดสายทาง ตลอดจนได้มีการนําต้นไม้ประจําจังหวัดอย่างต้นทองกวาวที่มีดอกสดสีแดงปลูกเพื่อกันแนวเขตที่ดินของสายทางอีกด้วย
รัฐบาลไทย-ข่าวทำเนียบรัฐบาล- โฆษกรัฐบาลเผย นายกฯ ชื่นชมความสำเร็จภูมิสถาปนิกไทยทีมผู้ออกแบบโครงการอุทยานจุฬา 100 ปี คว้ารางวัลชนะเลิศ ด้าน Urban Regeneration and Public Spaces ใน 12th Dubai International Award for Best Practic
วันศุกร์ที่ 8 เมษายน 2565
โฆษกรัฐบาลเผย นายกฯ ชื่นชมความสําเร็จภูมิสถาปนิกไทยทีมผู้ออกแบบโครงการอุทยานจุฬา 100 ปี คว้ารางวัลชนะเลิศ ด้าน Urban Regeneration and Public Spaces ใน 12th Dubai International Award for Best Practic
โฆษกรัฐบาลเผย นายกฯ ชื่นชมความสําเร็จภูมิสถาปนิกไทยทีมผู้ออกแบบโครงการอุทยานจุฬา 100 ปี คว้ารางวัลชนะเลิศ ด้าน Urban Regeneration and Public Spaces ใน 12th Dubai International Award for Best Practices ขอบคุณที่สร้างชื่อเสียงให้ประเทศไทย
วันนี้ (8 เมษายน 2565)นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับภูมิสถาปนิกชาวไทย “กชกร วรอาคม” และทีมผู้ออกแบบโครงการอุทยาน 100 ปี จุฬาลงกรณ์มหาวิทยาลัย ที่สามารถคว้ารางวัลชนะเลิศ 12th Dubai International Award for Best Practices ในงาน World Government Summit และ Expo 2020 Dubai ณ เมืองดูไบ สหรัฐอาหรับเอมิเรตส์ พร้อมทั้งขอบคุณทีมนักออกแบบที่เป็นตัวแทนสร้างชื่อเสียงและความภาคภูมิใจให้กับประเทศไทยบนเวทีระดับโลก
Dubai International Award for Best Practices จัดโดยรัฐบาลสหรัฐอาหรับเอมิเรตส์ ร่วมกับโครงการตั้งถิ่นฐานมนุษย์แห่งสหประชาชาติ (United Nations Human Settlements Programme : UN-HABITAT) เพื่อค้นหานวัตกรรมโครงการ (Innovation) ในการสร้างการพัฒนาที่ยั่งยืนต่อโลก ซึ่งรางวัลแบ่งออกเป็น 5 ประเภท ได้แก่ การฟื้นฟูเมืองและพื้นที่สาธารณะ (Urban Regeneration and Public Spaces) การพัฒนาอาคารอัจฉริยะ ด้วยนวัตกรรม อย่างยั่งยืน (Construction of Sustainable, Innovative and Smart Buildings) การจัดการระบบอาหารในเมืองอย่างยั่งยืน (Sustaining Urban Food Systems) การจัดการกับการเปลี่ยนแปลงสภาพภูมิอากาศและลดมลพิษ (Addressing Climate Change and Reducing Pollution) และการวางแผนและการจัดการโครงสร้างพื้นฐานของเมือง (Urban Infrastructure Planning and Management) ในครั้งนี้มีโครงการที่เข้าร่วมการประกวดทั้งหมด 2,950 โครงการ จาก 150 ประเทศ และประเทศไทยได้รับรางวัลชนะเลิศ 12th Dubai International Award for Best Practices สาขา การฟื้นฟูเมืองและพื้นที่สาธารณะ ได้รับรางวัลจาก เชค มัคทูม บิน โมฮัมเมด บิน ราชิด อัล มัคทูม (Sheikh Maktoum bin Mohammed bin Rashid Al Maktoum) รัฐมนตรีกระทรวงการคลัง ของสหรัฐอาหรับเอมิเรตส์ ผู้ครองนครเมืองดูไบ
“นายกรัฐมนตรีชื่นชมความสามารถของภูมิสถาปนิกและนักออกแบบชาวไทยที่ร่วมกันบูรณาการการทํางานเพื่อพัฒนาเมืองด้วยพื้นที่สาธารณะสีเขียวจนกลายเป็นหนึ่งในจุดพักผ่อนหย่อนใจ ตอบโจทย์ในการออกกําลังกาย และเป็นพื้นที่สีเขียวเพื่อการเรียนรู้ ที่สําคัญแห่งหนึ่งของคนกรุงเทพฯ ซึ่งเป็นผลงานออกแบบฝีมือชาวไทยที่เผยแพร่สู่สายตาชาวโลกได้อย่างเต็มภาคภูมิ ทั้งนี้ รัฐบาลให้ความสําคัญกับการแก้ไขปัญหาสิ่งแวดล้อม โดยได้ดําเนินการแก้ไขในทุกมิติอย่างต่อเนื่อง จึงต้องขอบคุณทุกหน่วยงานที่เกี่ยวข้องที่มีส่วนสนับสนุนผลักดันแนวคิดด้านการพัฒนาอย่างยั่งยืนภายใต้การเปลี่ยนแปลงทางสภาพภูมิอากาศจากปัญหาโลกร้อน อย่างไรก็ดี นายกรัฐมนตรีมุ่งหวังให้รางวัลด้านนวัตกรรมสีเขียวที่เป็นมิตรต่อสิ่งแวดล้อมในครั้งนี้ เป็นแรงบันดาลใจแก่ทุกฝ่ายในการร่วมหาทางเปลี่ยนแปลงช่วยให้ประชาชนมีวิถีชีวิตที่น่าอยู่และยั่งยืน” นายธนกรฯ กล่าว
รัฐบาลไทย-ข่าวทำเนียบรัฐบาล-“ไทย” ติด Top 4 จุดหมายปลายทางท่องเที่ยวที่น่าเดินทางไปเยือนมากที่สุดในโลก
วันอาทิตย์ที่ 8 พฤษภาคม 2565
“ไทย” ติด Top 4 จุดหมายปลายทางท่องเที่ยวที่น่าเดินทางไปเยือนมากที่สุดในโลก
.....
กระทรวงวัฒนธรรม เผยข่าวดีล่าสุดถึงผลสํารวจเกี่ยวกับแผนการท่องเที่ยวระดับโลกของวีซ่า (Visa Global Travel Intentions Study) พบว่า ประเทศไทยได้รับการจัดอันดับให้เป็นจุดหมายปลายทางการท่องเที่ยวลําดับ 4 ที่น่าเดินทางไปเยือนมากที่สุดในโลก เมื่อมีการเปิดประเทศรับนักท่องเที่ยวหลังสถานการณ์โควิด-19 (สหรัฐอเมริกา ลําดับ 1/ สหราชอาณาจักร ลําดับ 2/ อินเดีย ลําดับ 3)
.
เมืองท่องเที่ยวยอดนิยมในไทยที่นักท่องเที่ยวค้นหาข้อมูลผ่านออนไลน์มากที่สุด คือ กรุงเทพฯ ภูเก็ต เชียงใหม่ และ อ.หัวหิน จ.ประจวบคีรีขันธ์ สําหรับกิจกรรมที่นักท่องเที่ยวสนใจมากที่สุด คือ นวดแผนไทย รับประทานอาหารไทยในคาเฟ่ - ร้านอาหาร การใช้เวลาพักผ่อนในรีสอร์ต และการเปิดประสบการณ์ด้านวัฒนธรรมไทย เช่น การเยี่ยมชมวัดไทย
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบทสร้างทางเข้า ศูนย์พัฒนาโครงการหลวงเลอตอ จังหวัดตาก - เชียงใหม่ กว่า 74 กิโลเมตร เสร็จสมบูรณ์
วันพุธที่ 30 มีนาคม 2565
กรมทางหลวงชนบทสร้างทางเข้า ศูนย์พัฒนาโครงการหลวงเลอตอ จังหวัดตาก - เชียงใหม่ กว่า 74 กิโลเมตร เสร็จสมบูรณ์
พัฒนาคุณภาพชีวิตให้ประชาชนชาวไทยภูเขาอย่างยั่งยืน ส่งเสริมการคมนาคมในพื้นที่ให้สัญจรได้อย่างปลอดภัยในทุกฤดูกาล ตามนโยบายของรัฐมนตรีว่าการกระทร
กรมทางหลวงชนบท (ทช.) กระทรวงคมนาคม ดําเนินโครงการก่อสร้างทางเข้าศูนย์พัฒนาโครงการหลวงเลอตอ อําเภอแม่ระมาด จังหวัดตาก และอําเภออมก๋อย จังหวัดเชียงใหม่ รวมระยะทาง 74.014 กิโลเมตร เสร็จสมบูรณ์
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า ทช. ได้ดําเนินโครงการก่อสร้างทางเข้าศูนย์พัฒนาโครงการหลวงเลอตอ อําเภอแม่ระมาด จังหวัดตาก และอําเภออมก๋อย จังหวัดเชียงใหม่ เพื่อเป็นส่วนหนึ่งในการได้รับใช้ใต้เบื้องพระยุคลบาทและส่งเสริมการดําเนินงานของศูนย์พัฒนาโครงการหลวงเลอตอ บรรเทาความเดือดร้อน พัฒนาคุณภาพชีวิตของประชาชนในพื้นที่ อํานวยความสะดวกปลอดภัยในการขนส่งพืชผลทางเกษตรออกสู่ท้องตลาดได้ทุกฤดูกาล และหน่วยงานต่าง ๆ ที่ร่วมสนับสนุนงานโครงการหลวง ซึ่งเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม เนื่องจากที่ผ่านมาการเดินทางของประชาชนในพื้นที่บริเวณดังกล่าวเป็นไปด้วยความยากลําบาก ถนนมีลักษณะเป็นดินโคลนทําให้การคมนาคมเกิดความล่าช้าโดยเฉพาะในช่วงฤดูฝน ต้องใช้ระยะเวลาในการเดินทางระหว่างอําเภอมากถึง 3 - 5 ชั่วโมง ซึ่งปัจจุบันโครงการดังกล่าวได้ดําเนินการก่อสร้างแล้วเสร็จสมบูรณ์ โดยก่อสร้างเป็นถนนผิวจราจรแบบคอนกรีตเสริมเหล็ก กว้าง 4 เมตร ขนาด 2 ช่องจราจรไป-กลับ และการก่อสร้างแบ่งออกเป็น 2 ตอน ดังนี้
- ตอนที่ 1 จุดเริ่มต้นบ้านป่าไร่ อําเภอแม่ระมาด จังหวัดตาก แยกจากทางหลวงแผ่นดินหมายเลข 105 (แม่สอด - แม่สะเรียง) (กม. ที่ 36+900) สิ้นสุดโครงการที่บ้านเลอตอ หมู่ที่ 13 ตําบลแม่ตื่น อําเภอแม่ระมาด จังหวัดตาก ระยะทาง 44.584 กิโลเมตร เส้นทางนี้อยู่ห่างจากอําเภอแม่ระมาดประมาณ 40 กิโลเมตร จากเดิมที่ใช้ระยะเวลาเดินทางประมาณ 5 ชั่วโมง จะเหลือเพียง 2 ชั่วโมง ใช้งบประมาณในการก่อสร้าง 246.664 ล้านบาท
- ตอนที่ 2 จุดเริ่มต้น กม. ที่ 44+602 ที่บ้านเลอตอ หมู่ที่ 13 บ้านแม่ตื่นน้อย ตําบลแม่ตื่น อําเภออมก๋อย จังหวัดเชียงใหม่ สิ้นสุดโครงการ กม.ที่ 74+032 เชื่อมทางหลวงแผ่นดินหมายเลข 1099 (กม. ที่ 75+000) ที่บ้านใหม่ ตําบลแม่ตื่น อําเภออมก๋อย จังหวัดเชียงใหม่ ระยะทาง 29.430 กิโลเมตร เส้นทางนี้เข้าจากตําบลแม่ตื่น อําเภออมก๋อย จากเดิมที่ใช้ระยะเวลาเดินทางกว่า 3 ชั่วโมง จะเหลือเพียง 1.30 ชั่วโมง ใช้งบประมาณในการก่อสร้าง 244.490 ล้านบาท
อย่างไรก็ตาม การปรับปรุงเส้นทางตามมาตรฐานถนนหลวงภูเขาขึ้นอยู่กับสภาพภูมิประเทศ และจําเป็นต้องหลีกเลี่ยงการตัดต้นไม้ใหญ่ริมทางเป็นการรักษาสภาพแวดล้อมตามธรรมชาติไว้ให้มากที่สุด เพื่อทัศนียภาพและระบบนิเวศป่าไม้ที่สมบูรณ์สืบไป
รัฐบาลไทย-ข่าวทำเนียบรัฐบาล-PM visits Phuket’s Sirinat National Park
วันศุกร์ที่ 2 กรกฎาคม 2564
PM visits Phuket’s Sirinat National Park
PM visits Phuket’s Sirinat National Park
Government Spokesperson Anucha Burapachaisri disclosed that on July 1, 2021, at 1530hrs, Prime Minister and Defense Minister Gen. Prayut Chan-o-cha, together with Deputy Prime Minister and Public Health Minister Anutin Charnvirakul, Minister of Interior Gen. Anupong Paojinda, Minister of Tourism and Sports Phiphat Ratchakitprakarn, Minister of Transport Saksayam Chidchob, Minister of Natural Resources and Environment Varawut Silpa-archa, and PM’s Secretary General Distat Hotrakitya, took a field visit to Sirinat National Park in Thalang district, Phuket province to observe the Park’s preparation for the reopening of province under Phuket Sandbox scheme.
The Prime Minister took the opportunity to plant Sea Poison trees, and release 9 green turtles back to the nature. He, then, commended and gave his moral support to staffs of Sirinat National Park for their performing duties in sustainably conserving and protecting natural resources, and urged them to maintain cleanliness of the park, and provide facilitations to the incoming tourists.
รัฐบาลไทย-ข่าวทำเนียบรัฐบาล-นายกรัฐมนตรีชื่นชมบุคลากรทางการแพทย์ไทย 2 ท่าน ได้รับรางวัลจากองค์การอนามัยโลก พร้อมขอบคุณความทุ่มเทสร้างชื่อเสียงให้ประเทศ สาธารณสุขไทยเป็นที่ยอมรับระดับโลก
วันอาทิตย์ที่ 13 กุมภาพันธ์ 2565
นายกรัฐมนตรีชื่นชมบุคลากรทางการแพทย์ไทย 2 ท่าน ได้รับรางวัลจากองค์การอนามัยโลก พร้อมขอบคุณความทุ่มเทสร้างชื่อเสียงให้ประเทศ สาธารณสุขไทยเป็นที่ยอมรับระดับโลก
นายกรัฐมนตรีชื่นชมบุคลากรทางการแพทย์ไทย 2 ท่าน ได้รับรางวัลจากองค์การอนามัยโลก พร้อมขอบคุณความทุ่มเทสร้างชื่อเสียงให้ประเทศ สาธารณสุขไทยเป็นที่ยอมรับระดับโลก
วันที่ 13 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ชื่นชมและแสดงความยินดีกับบุคลากรทางการแพทย์ไทย 2 ท่านที่ได้รับรางวัลจากองค์การอนามัยโลก(WHO) ประกอบด้วย ศ.นพ.ประกิต วาทีสาธกกิจ ได้รับรางวัล Dr LEE Jong-wook จากการรณรงค์เพื่อการไม่สูบบุหรี่ มีผลงานเชิงประจักษ์เป็นที่ยอมรับทั้งในระดับประเทศและนานาประเทศ และนพ.ไพศาล ร่วมวิบูลย์สุข จักษุแพทย์จอประสาทตา โรงพยาบาลราชวิถี ได้รับรางวัล Sasakawa Health Prize จากการพัฒนาวิธีการคัดกรองเบาหวานเข้าจอประสาทตาซึ่งนําไปสู่การสามารถเข้าถึงยารักษาเบาหวานเข้าจอประสาทตา ส่งผลให้จํานวนผู้ป่วยที่ตาบอดอันเนื่องมาจากภาวะเบาหวานเข้าจอประสาทตาในประเทศไทยลดลงอย่างมาก
ทั้งนี้ นายกรัฐมนตรีได้ขอบคุณบุคลากรทางการแพทย์ทั้ง 2 ท่านที่ทุ่มเทการทํางาน สร้างชื่อเสียงให้ประเทศไทย และสาธารณสุขไทยเป็นที่ยอมรับในระดับโลก รวมถึงบุคลากรทางการแพทย์ทุกคนที่เสียสละทุ่มเททํางานเพื่อดูแลชีวิตคนไทยจากโรคต่างๆ โดยเฉพาะจากโควิด-19 จนต่างชาติให้การยอมรับว่าไทยเป็นประเทศที่สามารถจัดการกับสถานการณ์โควิด-19 ได้ดีในอันดับต้นๆ ของโลก
น.ส.ไตรศุลี กล่าวว่า รัฐบาลให้ความสําคัญกับการดูแลบุคลากรทางการแพทย์ซึ่งเป็นด่านหน้าในการต่อสู้กับโรคที่เป็นภัยคุกคามต่อคนไทย โดยเฉพาะในช่วงต้องต่อสู้กับโควิด-19 รัฐบาลได้สร้างขวัญกําลังใจทั้งการอนุมัติการบรรจุข้าราชการเพิ่มเติม การจัดสรรงบประมาณเพื่อเป็นการจ่ายค่าตอบแทนจากการเสี่ยงภัย
ทั้งนี้ กําหนดการที่บุคลากรทางการแพทย์จากประเทศไทยทั้ง 2 ท่านจะเข้ารับมอบโล่ประกาศเกียรติคุณ จะมีขึ้นระหว่างการประชุมสมัชชาอนามัยโลก สมัยที่ 75 ในเดือน พ.ค. 2565 ที่ขณะนี้อยู่ระหว่างการพิจารณาว่าจะเป็นการประชุมแบบออนไซต์ ณ นครเจนีวา สมาพันธรัฐสวิส หรือเป็นรูปแบบออนไลน์
..............................
รัฐบาลไทย-ข่าวทำเนียบรัฐบาล-นายกฯ เตรียมร่วมการประชุม ASEM ครั้งที่ 13 พร้อมเสนอวิสัยทัศน์ ขับเคลื่อนความร่วมมือพหุภาคี รับมือกับวิกฤตต่าง ๆ ของโลก 25 - 26 พ.ย. นี้
วันพฤหัสบดีที่ 25 พฤศจิกายน 2564
นายกฯ เตรียมร่วมการประชุม ASEM ครั้งที่ 13 พร้อมเสนอวิสัยทัศน์ ขับเคลื่อนความร่วมมือพหุภาคี รับมือกับวิกฤตต่าง ๆ ของโลก 25 - 26 พ.ย. นี้
....
ระหว่างวันที่ 25 - 26 พฤศจิกายน 2564 นายกรัฐมนตรีจะเข้าร่วมการประชุมผู้นําเอเชีย - ยุโรป ครั้งที่ 13 (Asia-Europe Meeting: ASEM 13) ภายใต้หัวข้อหลัก “Strengthening Multilateralism for Shared Growth” ผ่านระบบการประชุมทางไกล ณ ทําเนียบรัฐบาล
.
การประชุมครั้งนี้ นอกจากนายกฯ จะเข้าร่วมในนามผู้นําประเทศไทยแล้ว ยังเป็นการเข้าร่วมในนามผู้ประสานงานกลุ่มอาเซียน ระหว่างปี พ.ศ. 2564 - 2565 และประเด็นที่นายกฯ จะนําสนอต่อที่ประชุม เช่น
.
> การถอดบทเรียนจากประสบการณ์ประมวลเป็นข้อแนะนําที่เป็นรูปธรรม
> ความร่วมมือที่เป็นรูปธรรมระหว่างเอเชียกับยุโรป
> ความสําคัญของการบริหารจัดการความเปลี่ยนแปลงในช่วงการเปลี่ยนผ่านเข้าสู่ยุค Next Normal
> ความสําคัญของกรอบความร่วมมือพหุภาคีในการรับมือกับวิกฤตต่าง ๆ ของโลก
.
รวมทั้ง จะร่วมยืนยันสนับสนุนความร่วมมือระดับพหุภาคีนิยม ซึ่งเป็นแนวทางที่ทําให้ประเทศทั้งเล็กและใหญ่ มีส่วนร่วมในการรับมือกับความท้าทายของโลก
.
อ่านเพิ่มเติม กําหนดการฯ คลิกhttps://www.thaigov.go.th/news/contents/details/48623
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงเกษตรฯ ลั่นเด็กนักเรียนไทยต้องได้ดื่มนมโรงเรียนครบ 260 วัน ตลอดหนึ่งปีการศึกษา 2565
วันอังคารที่ 24 พฤษภาคม 2565
กระทรวงเกษตรฯ ลั่นเด็กนักเรียนไทยต้องได้ดื่มนมโรงเรียนครบ 260 วัน ตลอดหนึ่งปีการศึกษา 2565
กระทรวงเกษตรฯ ลั่นเด็กนักเรียนไทยต้องได้ดื่มนมโรงเรียนครบ 260 วัน ตลอดหนึ่งปีการศึกษา 2565
นายสัตวแพทย์สมชวนรัตนมังคลานนท์รองปลัดกระทรวงเกษตรและสหกรณ์เป็นประธานการประชุมคณะกรรมการอาหารนมเพื่อเด็กและเยาวชนครั้งที่3/2565ณห้องประชุมกระทรวงเกษตรและสหกรณ์และผ่านโปรแกรมประชุมออนไลน์ทางไกล(โปรแกรมZoom Conference )โดยมีนายสัตวแพทย์ชัยวัฒน์โยธคลรองอธิบดีกรมปศุสัตว์พร้อมด้วยหัวหน้าส่วนราชการที่เกี่ยวข้องเข้าร่วมประชุม
นายสัตวแพทย์สมชวนเปิดเผยว่าการประชุมของคณะกรรมการอาหารนมเพื่อเด็กและเยาวชนในวันนี้ได้พิจารณาเห็นชอบเรื่องหลักเกณฑ์และวิธีการดําเนินงานโครงการอาหารเสริม(นม)โรงเรียนประจําปีการศึกษา2565ในประเด็นการคุ้มครองผู้ประกอบการผลิตภัณฑ์นมที่ยื่นสิทธิเข้าร่วมโครงการไม่เกิน5ตันต่อวัน
สําหรับแนวทางการดําเนินงานจัดซื้อนมโรงเรียนประจําปีการศึกษา2565ให้เด็กนักเรียนได้ดื่มนมโรงเรียนครบ260วันนั้นตามมติคณะรัฐมนตรีเมื่อวันที่26มีนาคม2565ได้พิจารณาทบทวนกลไกการบริหารจัดการโครงการอาหารเสริม(นม)โรงเรียนมีมติให้นักเรียนต้องได้ดื่มนมโรงเรียนเป็นเวลา260วันต่อปีการศึกษาและจากประกาศคณะกรรมการอาหารนมเพื่อเด็กและเยาวชนพิจารณาข้อหารือประกาศคณะกรรมการอาหารนมเพื่อเด็กและเยาวชนกําหนดให้หน่วยจัดซื้อนมโรงเรียนให้เด็กนักเรียนดื่มเป็นเวลา260วันต่อปีการศึกษาในที่ประชุมเห็นชอบให้หน่วยจัดซื้อ/โรงเรียนเอกชนจัดซื้อนมโรงเรียนชดเชยตามจํานวนวันที่เด็กนักเรียนยังไม่ได้ดื่มนมโรงเรียนนับแต่วันเปิดภาคเรียนโดยวันเปิดภาคเรียนคือวันที่กระทรวงศึกษาธิการกําหนดหรือตามประกาศของโรงเรียนและจัดซื้อให้เด็กนักเรียนได้ดื่มนมโรงเรียนครบ260วันต่อปีการศึกษารวมทั้งส่งผลให้เกษตรกรสามารถขายน้ํานมดิบให้กับผู้ประกอบการในโครงการอาหารเสริม(นม)โรงเรียนได้ครบ260วัน
นอกจากนี้ยังได้มีการพิจารณาการจัดสรรสิทธิและพื้นที่การจําหน่ายโครงการอาหารเสริม(นม)โรงเรียนประจําปี2565เพื่อให้การดําเนินงานเป็นไปอย่างมีประสิทธิภาพและเด็กได้ดื่มนมโรงเรียนได้เร็วที่สุดที่ประชุมมีมติเห็นชอบการแจ้งเวียนมติรับทราบผลการจัดสรรสิทธิและพื้นที่การจําหน่ายโครงการอาหารเสริม(นม)โรงเรียนประจําปี2565ของทุกกลุ่มพื้นที่แทนการจัดประชุมเพื่อให้ผู้ประกอบการสามารถดําเนินการทําสัญญาซื้อขายนมโรงเรียนกับหน่วยจัดซื้อโดยเร็วต่อไป
รัฐบาลไทย-ข่าวทำเนียบรัฐบาล-กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจำปี พ.ศ. 2564
วันพฤหัสบดีที่ 7 เมษายน 2565
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจําปี พ.ศ. 2564
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจําปี พ.ศ. 2564
กระทรวงอุตสาหกรรมจัดพิธีรับพระราชทานเครื่องราชอิสริยาภรณ์ ประจําปี พ.ศ. 2564
วันนี้ (4 เมษายน 2565) ตามที่พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย และทรงพระกรุณาโปรดเกล้าโปรดกระหม่อมให้ส่วนราชการจัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์พระบาทสมเด็จพระเจ้าอยู่หัว
กระทรวงอุตสาหกรรม จึงได้จัดให้มีพิธีพระราชทานเครื่องราชอิสริยาภรณ์ ประจําปี พ.ศ. 2564 โดยมีข้าราชการที่ได้รับพระราชทานเครื่องราชอิสริยาภรณ์ชั้นสายสะพาย จํานวนทั้งสิ้น 88 ราย โดยแบ่งเป็น ชั้นมหาปรมาภรณ์ช้างเผือก 1 ราย ชั้นมหาวชิรมงกุฎ 2 ราย และชั้นประถมาภรณ์มงกุฎไทย 85 ราย นับเป็นความปลื้มปิติและสํานึกในพระมหากรุณาธิคุณอย่างหาที่สุดมิได้
ทั้งนี้ นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานมอบเครื่องราชอิสริยาภรณ์ชั้นสายสะพาย หน้าพระบรมฉายาลักษณ์พระบาทสมเด็จพระเจ้าอยู่หัว เพื่อเป็นการถวายพระเกียรติและเป็นเกียรติประวัติแก่ผู้ที่ได้รับพระราชทานเครื่องราชอิสริยาภรณ์ชั้นสายสะพายทุกท่าน ณ ห้องประชุม 509 กรมโรงงานอุตสาหกรรม กระทรวงอุตสาหกรรม
รัฐบาลไทย-ข่าวทำเนียบรัฐบาล-ชัยวุฒิ พบรมว.ICT ลาวสานสัมพันธ์ ป้องภัยออนไลน์ ขณะที่ ลาวเตรียมเปิดประเทศวันพรุ่งนี้
วันจันทร์ที่ 9 พฤษภาคม 2565
ชัยวุฒิ พบรมว.ICT ลาวสานสัมพันธ์ ป้องภัยออนไลน์ ขณะที่ ลาวเตรียมเปิดประเทศวันพรุ่งนี้
ชัยวุฒิ พบรมว.ICT ลาวสานสัมพันธ์ ป้องภัยออนไลน์ ขณะที่ ลาวเตรียมเปิดประเทศวันพรุ่งนี้
นายชัยวุฒิธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคมเดินทางเข้าพบนายบอเวียงคําวงดารา รัฐมนตรีว่าการกระทรวงเทคโนโลยีเเละการสื่อสารณ.นครเวียงจันทร์สปป.ลาว เพื่อร่วมหารืออย่างไม่เป็นทางการถึงความร่วมของทั้ง2ประเทศเกี่ยวกับการพัฒนาการลงทุนด้านดิจิทัล ระบบ5 Gเเละการค้าการลงทุนระหว่างประเทศโดยนายชัยวุฒิเปิดเผยว่าทางรัฐบาลสปป.ลาวเตรียมเปิดประเทศอย่างเป็นทางการในวันพรุ่งนี้9พฤษภาคม2565เเละเชื่อว่าหลังจากนี้การค้าขายระหว่างประเทศของทั้ง2ประเทศจะกลับมาคึกคักอีกครั้งโดยเฉพาะการค้าขายออนไลน์ที่ประเทศลาวก็กําลังได้รับความนิยมประกอบกับการการขนส่งสินค้าก็สะดวกสบายมีเส้นทางขนส่งเชื่อมต่อกับประเทศไทยเเละจีน
ทั้งนี้ประเทศลาวเผชิญปัญหาลักษณะคล้ายๆกับประเทศไทยคือการหลอกลวงออนไลน์ปัญหาเเก็งคอลเซ็นเตอร์ที่ทางรัฐบาลลาวกําลังหาแนวทางเเก้ไขปัญหาเช่นกันนอกจากนี้นายบอเวียงคําวงดารา รัฐมนตรีว่าการกระทรวงเทคโนโลยีเเละการสื่อสารลาวได้มอบของที่ระลึกเป็นรูปแคนดอกจําปาลาวเเละกระติบข้าวซึ่งเป็นสัญลักษณ์ของประเทศลาวเเละได้ฝากความห่วงใยมาถึงพลเอกประยุทธ์จันทร์โอชานายกรัฐมนตรีของไทยขอให้ท่านมีสุขภาพเเข็งเเรงเเละมีความสุขกับการทํางานด้วย
***********
รัฐบาลไทย-ข่าวทำเนียบรัฐบาล-สรรพากรขานรับนโยบายนายกรัฐมนตรี เปิดรับฟังทุกฝ่ายเพื่อหาทางออก
วันอังคารที่ 11 มกราคม 2565
สรรพากรขานรับนโยบายนายกรัฐมนตรี เปิดรับฟังทุกฝ่ายเพื่อหาทางออก
ตามที่ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ได้มอบหมายให้กรมสรรพากร เร่งสร้างความชัดเจนในเรื่องของหลักเกณฑ์การคิดคํานวนภาษีจากกําไรการขายหรือการลงทุนในสินทรัพย์ดิจิทัล หรือ คริปโตเคอเรนซี ให้แก่นักลงทุนและประชาชนทั่วไป นั้น
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า “ขณะนี้กรมสรรพากรกําลังเร่งดําเนินการหารือกับทุกฝ่ายที่เกี่ยวข้องเพื่อพิจารณาหาแนวทางในเรื่องของหลักเกณฑ์การคิดภาษีจากกําไรการขายหรือการลงทุนในสินทรัพย์ดิจิทัล หรือ คริปโตเคอเรนซี ให้มีความเหมาะสมและเป็นปัจจุบัน คาดว่าจะแล้วเสร็จ ภายในเดือนมกราคม 2565”
ดร.เอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “ทางกรมสรรพากรได้เร่งหารือกับหน่วยงานภาครัฐที่เกี่ยวข้อง อาทิ ธนาคารแห่งประเทศไทย สํานักงานคณะกรรมการกํากับหลักทรัพย์และตลาดหลักทรัพย์ เป็นต้น รวมถึงเดินหน้าเปิดรับฟังความคิดเห็นจากภาคเอกชนที่ดําเนินการในเรื่องของสินทรัพย์ดิจิทัล เพื่อนํามาจัดทําแนวทางการปฏิบัติในการเก็บภาษีจากสินทรัพย์ดิจิทัลเพื่อให้เกิดความเหมาะสมกับรูปแบบการลงทุนและบริบทในปัจจุบัน โดยยึดถือประโยชน์สูงสุดกับประชาชน และทุกฝ่ายเป็นสําคัญ
ในช่วงเกือบปีที่ผ่านมา การลงทุนและการแลกเปลี่ยนสินทรัพย์ดิจิทัล หรือ คริปโตเคอเรนซี ของประเทศไทย มีการเติบโตและเปลี่ยนแปลงอย่างก้าวกระโดด ถือได้ว่าเป็นเรื่องใหม่ทั้งสําหรับผู้เสียภาษีและกรมสรรพากร ซึ่งกรมสรรพากรไม่ได้นิ่งนอนใจในเรื่องนี้ ได้มีการศึกษาและประมวลผลต่างๆ มาโดยตลอด แต่ต้องยอมรับว่า เรื่องดังกล่าวเป็นเรื่องที่เกี่ยวข้องกับหลายฝ่าย ซึ่งทางกรมสรรพากรกําลังเร่งดําเนินการเพื่อหาความชัดเจนในเรื่องนี้ อย่างไรก็ดีกรมสรรพากรยังคงยึดแนวทางของการถือเอาผู้เสียภาษีเป็นศูนย์กลาง (Taxpayer – Centric) จึงพร้อมที่จะหาแนวทางปฏิบัติเพื่อสร้างความเป็นธรรมให้แก่นักลงทุนและผู้ที่เกี่ยวข้องจากการถือครองหรือได้รับผลประโยชน์จากสินทรัพย์ดิจิทัลเพื่อส่งเสริมการลงทุน และสร้างแรงขับเคลื่อนทางเศรษฐกิจจากนวัตกรรมทางการเงินดังกล่าวของประเทศต่อไป”
รัฐบาลไทย-ข่าวทำเนียบรัฐบาล-บีโอไอร่วมงาน “Saudi -Thai Investment Forum”
วันจันทร์ที่ 23 พฤษภาคม 2565
บีโอไอร่วมงาน “Saudi -Thai Investment Forum”
บีโอไอร่วมงาน “Saudi -Thai Investment Forum”
บีโอไอร่วมงาน “Saudi -Thai Investment Forum”
สํานักงานคณะกรรมการส่งเสริมการลงทุน (บีโอไอ) โดยกองพัฒนาผู้ประกอบการไทย นําโดยนายชนินทร์ ขาวจันทร์ รองเลขาธิการคณะกรรมการส่งเสริมการลงทุน (กลาง) ในฐานะตัวแทนสํานักงานเข้าร่วมงาน “Saudi -Thai Investment Forum” ณ โรงแรม Movenpick กรุงริยาด ซาอุดีอาระเบียซึ่งเป็นหนึ่งในกิจกรรมระหว่างการเยือนอย่างเป็นทางการของคณะรองนายกรัฐมนตรี และรัฐมนตรีว่าการกระทรวงการต่างประเทศ พร้อมคณะนักธุรกิจชั้นนําของไทย โดยได้รับความสนใจจากนักธุรกิจชั้นนําของซาอุดีอาระเบียกว่า 100 คน เมื่อเร็ว ๆ นี้
รัฐบาลไทย-ข่าวทำเนียบรัฐบาล-การประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค
วันจันทร์ที่ 8 สิงหาคม 2565
การประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปค
การประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่2/2565
วันนี้ (8 สิงหาคม 2565) พลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมเป็นประธานการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่2/2565ณ ทําเนียบรัฐบาลและระบบการประชุมทางไกล โดยมีนายใบน้อย สุวรรณชาตรี ผู้ตรวจราชการกระทรวงอุตสาหกรรม ผู้แทนรัฐมนตรีว่าการกระทรวงอุตสาหกรรม และนางศิริเพ็ญ เกียรติเฟื่องฟู รองผู้อํานวยการสํานักงานเศรษฐกิจอุตสาหกรรม ผู้แทนปลัดกระทรวงอุตสาหกรรม เข้าร่วมเพื่อรับทราบรายงานผลการดําเนินงานและเตรียมการของคณะอนุกรรมการแต่ละชุด รองรับการประชุมผู้นําเขตเศรษฐกิจเอเปคระหว่างวันที่ 18-19พฤศจิกายน 2565ณ กรุงเทพฯ ภายใต้หัวข้อหลัก“เปิดกว้างสร้างสัมพันธ์เชื่อมโยงกันสู่สมดุล”หรือOpen. Connect. Balance.
รัฐบาลไทย-ข่าวทำเนียบรัฐบาล-กรมการขนส่งทางราง จัดประชุมกำหนดหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง
วันจันทร์ที่ 30 พฤษภาคม 2565
กรมการขนส่งทางราง จัดประชุมกําหนดหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง
พร้อมทั้งสนับสนุนการแก้ปัญหาการขาดแคลนพนักงานขับรถไฟ
วันนี้ (30 พฤษภาคม 2565) นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ทําหน้าที่ประธานในการประชุมคณะทํางานจัดทําหลักเกณฑ์การออกใบอนุญาตขับรถไฟ รถไฟฟ้า และรถไฟความเร็วสูง ครั้งที่ 5-1/2565 ณ ห้องประชุมชั้น 2 อาคาร ณ ถลาง กรมการขนส่งทางราง และผ่าน Zoom cloud Meetings โดยมีผู้แทนจากหน่วยงานด้านระบบขนส่งทางราง และผู้แทนจากหน่วยงานด้านโลจิสติกส์เข้าร่วมการประชุม ที่ประชุมได้รับทราบแนวทางการออกใบอนุญาตขับรถไฟ รวมถึงร่างกฎหมายลําดับรอง ที่ออกตามความในร่างพระราชบัญญัติการขนส่งทางราง พ.ศ. .... และขอความร่วมมือหน่วยงานผู้ให้บริการเดินรถขนส่งทางรางออกใบรับรอง (Certificate) ให้กับผู้ขับรถไฟหรือรถไฟฟ้าที่มีการให้บริการอยู่ในปัจจุบัน เพื่อเตรียมความพร้อมในการออกใบอนุญาตขับรถไฟ/รถไฟฟ้า (License) ในระยะแรกก่อนที่ร่างพระราชบัญญัติการขนส่งทางราง พ.ศ. .... มีผลบังคับใช้
ที่ประชุมได้มีการเห็นชอบการแก้ไขข้อบังคับและระเบียบการเดินรถ พ.ศ. 2549 ของการรถไฟแห่งประเทศไทย หมวด 1 ข้อ 1 (37) เป็น “พนักงานขับรถ หมายความว่า พนักงานซึ่งได้รับมอบหน้าที่เป็นผู้ขับรถจักรขณะกระทําหน้าที่นั้นหรือบุคคลภายนอกที่มีใบอนุญาตเป็นพนักงานขับรถขนส่งทางรางซึ่งการรถไฟแห่งประเทศไทยอนุญาตให้เป็นผู้ขับรถจักรขณะกระทําหน้าที่นั้น ตามหลักเกณฑ์ที่กําหนดไว้” ซึ่งภาคเอกชนเห็นด้วยกับการแก้ไขกฎระเบียบดังกล่าว เพื่อรองรับความต้องการพนักงานขับรถไฟที่เพิ่มขึ้น และ “บุคคลภายนอก” ตามข้อบังคับดังกล่าว หมายความรวมถึง พนักงานขับรถไฟที่เกษียณอายุราชการหรือเกษียณอายุราชการก่อนกําหนด (Early Retire) หรือพนักงานขับรถไฟอื่น ๆ ของ รฟท. ที่ประสงค์จะมาทํางานเป็นพนักงานขับรถไฟ ซึ่งมีอายุไม่เกิน 65 ปี รวมถึงมีการตรวจสุขภาพประจําปีทุกปี มีการตรวจด้านจิตวิทยา มีการฝึกอบรมเพื่อทบทวนความรู้ในการเดินรถ กับ รฟท. และต้องมีชั่วโมงการทํางานตามที่ รฟท. กําหนด ทั้งนี้ กรมการขนส่งทางรางจะติดตามการดําเนินการในเรื่องดังกล่าว เพื่อสนับสนุนการแก้ปัญหาการขาดแคลนพนักงานขับรถไฟ ของ รฟท. ต่อไป
รัฐบาลไทย-ข่าวทำเนียบรัฐบาล-รมว.อว. ชี้มหาวิทยาลัยเชิงพื้นที่จะเป็นตัวพลิกการปฏิรูปด้านอุดมศึกษาที่สำคัญ
วันศุกร์ที่ 27 พฤษภาคม 2565
รมว.อว. ชี้มหาวิทยาลัยเชิงพื้นที่จะเป็นตัวพลิกการปฏิรูปด้านอุดมศึกษาที่สําคัญ
รมว.อว. ชี้มหาวิทยาลัยเชิงพื้นที่จะเป็นตัวพลิกการปฏิรูปด้านอุดมศึกษาที่สําคัญ
(9 พฤษภาคม 2565) ศ. (พิเศษ) ดร.เอนก เหล่าธรรมทัศน์ รัฐมนตรีว่าการกระทรวงอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดการประชุม เรื่อง “แนวทางการขับเคลื่อนนโยบายมหาวิทยาลัยเชิงพื้นที่ด้วยแนวทางเศรษฐกิจสร้างสรรค์ (Creative Economy) เพื่อการพัฒนาชุมชนอย่างยั่งยืน” 41 มหาวิทยาลัย ที่อยู่ในกลุ่ม area based ต้องนํานวัตกรรมทางสังคม นําพลังชุมชน ไปเป็นตาน้ําในการพัฒนาเศรษฐกิจเชิงสร้างสรรค์ของไทย ทั้งจัดตั้งโรงเรียนหัตถศิลป์ ท้องถิ่น / โรงเรียนพัฒนาสังคมเชิงศิลปะ เพื่อพัฒนากําลังคนตามเอกลักษณ์ของพื้นที่ และขับเคลื่อน creative economy โดยมี ดร.ดนุช ตันเทอดทิตย์ ผู้ช่วยรัฐมนตรีประจํากระทรวง อว., ศ.ดร.ศุภชัย ปทุมนากุล รองปลัดกระทรวง อว. และคณะผู้บริหาร อว. ผู้บริหารมหาวิทยาลัยเชิงพื้นที่ทั้ง 41 แห่ง เข้าร่วมประชุม ณ ห้องประชุม ชั้น 4 อาคารพระจอมเกล้า สป.อว.
ศ. (พิเศษ) ดร.เอนก กล่าว่า ที่เรากําลังจะทําอยู่ตอนนี้ คือการปฏิรูปอุดมศึกษา เราต้องมีความสร้างสรรค์ที่สุดในการพัฒนาหลักสูตร โครงการ การบริหารของมหาวิทยาลัยเพื่อตอบสนองการปฏิรูป ทั้งเรื่องที่มหาวิทยาลัยต้องทําตนให้ เข้ากับด้าน demand ของสังคม ธุรกิจ ประเทศชาติ ให้ได้มากขึ้น ต้องตอบสนองโลกที่กําลังมีการเปลี่ยนแปลงแบบหน้ามือเป็นหลังมือ ที่เรียกว่า disruptive change ซึ่ง mind set เราต้องเปลี่ยน และมี 2 เรื่อง (1) อุดมศึกษาต้องเข้ากับด้าน demand ยึดเป็นหลักให้มากขึ้น (2) ต้องมี mind set ที่ตอบรับเรื่อง disruptive change
กระทรวง อว. เป็นกระทรวงที่ต้องเปลี่ยนประเทศได้ ซึ่งไม่ได้เป็นไปตามทฤษฎี หรือ ผู้นํา ผู้บริหารกระทรวงพูดเท่านั้น แต่ก็ได้เห็นในผลงาน 3 ปีที่ผ่านมานี้ ที่ อว. มีการเปลี่ยนแปลงตนเอง เพื่อจะทําให้ประเทศเปลี่ยน วันนี้เราจะมาช่วยกันคิดว่า เราจะขับเคลื่อนมหาวิทยาลัย 41 แห่ง ซึ่งเป็นมหาวิทยาลัยเชิงพื้นที่ ให้ทําเรื่องเศรษฐกิจเชิงสร้างสรรค์เพื่อการพัฒนาอย่างยั่งยืนได้อย่างไร โดยมหาวิทยาลัยเชิงพื้นที่จะเป็นตัวพลิกการปฏิรูปอุดมศึกษาที่สําคัญ เพราะว่าเชิงพื้นที่ ก็เป็นเชิง demand
รัฐบาลไทย-ข่าวทำเนียบรัฐบาล-ยกเว้นอากรขาเข้าคาร์ซีทสำหรับเด็ก ถึง 31 ธ.ค.66
วันจันทร์ที่ 4 กรกฎาคม 2565
ยกเว้นอากรขาเข้าคาร์ซีทสําหรับเด็ก ถึง 31 ธ.ค.66
วันเสาร์ที่ 2 กรกฎาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยสวัสดิภาพเด็กในการเดินทาง จึงเห็นชอบร่างประกาศกระทรวงการคลัง กําหนดยกเว้นอากรสําหรับที่นั่งนิรภัยสําหรับเด็ก หรือ Car seat เฉพาะที่นั่งนิรภัยสําหรับเด็กนําเข้า โดยให้มีผลตั้งแต่วันถัดจากวันที่ร่างประกาศฉบับนี้เผยแพร่ในเว็บไซต์ราชกิจจานุเบกษา ไปจนถึงวันที่ 31 ธ.ค.2566 ซึ่งเป็นการสนับสนุนให้ผู้ปกครองปฏิบัติตาม พ.ร.บ.จราจรทางบก ฉบับที่ 13 เพื่อความปลอดภัยของบุตรหลานในการเดินทาง โดยปัจจุบันมีผู้ประกอบการไทยที่ผลิตที่นั่งนิรภัยสําหรับเด็กจํานวนน้อย การยกเว้นอากรขาเข้าเป็นเวลา 1 ปี เป็นการบรรเทาภาระค่าใช้จ่ายของผู้ปกครองและเป็นช่วงเวลาที่ผู้ประกอบการไทยที่มีศักยภาพจะสามารถเพิ่มการลงทุนในการผลิตที่นั่งนิรภัยสําหรับเด็กในประเทศได้เพิ่มมากขึ้น
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี